21.4.2022
SL
Uradni list Evropske unije
C 167 A/9
PRILOGA I OBIČAJNE NALOGE
Naloge, skupne vsem institucijam Jezikovni strokovno-tehnični uslužbenci bodo v večjezičnem okolju zadolženi za različne naloge, med katerimi so lahko: 1. podpora lingvistom, prevajalcem in/ali pravnikom lingvistom pri prevajanju, revidiranju in finalizaciji besedil, tudi pri posebej pomembnih/občutljivih prevodih: priprava dokumentov v jeziku ekipe, raziskovanje terminologije, predhodna in naknadna obdelava besedil za njihovo uskladitev s formalnimi, tehničnimi in oblikovnimi standardi kakovosti; 2. izvajanje nalog z uporabo prevajalskih orodij, programske opreme za obdelavo besedil, orodij računalniško podprtega prevajanja (CAT), pisarniških aplikacij in drugih razpoložljivih orodij IT; 3.
podpora lingvistom, prevajalcem in/ali pravnikom lingvistom pri uporabi orodij IT; 4. podpora pri praktičnem usposabljanju in internem usposabljanju na ravni enote, vpeljevanje novih sodelavcev ter pomoč pri razvoju in testiranju orodij IT; 5. upravljanje dokumentov: obravnavanje telefonskih in elektronskih zahtevkov, upravljanje in obdelava zahtevkov za prevode, nadaljnje spremljanje ter arhiviranje dokumentov in korespondence, pošiljanje informacij in dokumentov zunanjim prevajalcem, povezovanje z notranjimi in zunanjimi strankami; 6. upravljanje jezikovnih informacij in dokumentov: iskanje pravnih in drugih referenčnih dokumentov, naslovov, besedil in/ali predlog v podatkovnih zbirkah, nalaganje dokumentov v podatkovne zbirke, na strežnike in spletišča, urejanje jezikovnih in dokumentacijskih virov, polnjenje in posodabljanje prevajalskih spominov, upravljanje korespondence z nacionalnimi strokovnjaki ter povezovanje s službenimi knjižnicami in zunanjimi partnerji, iskanje, zbiranje in razširjanje informacij; 7. posodabljanje tematskih prevajalskih spominov v sodelovanju s prevajalci ali pravniki lingvisti: upravljanje segmentov v EURAMIS-u (osrednji prevajalski spomin), pregledovanje grobih poravnav itn.
Dodatne naloge v Svetu EU V Svetu EU lahko naloge jezikovnih strokovno-tehničnih uslužbencev vključujejo tudi: 1.
revidiranje besedil v 1. jeziku s primerjavo njihove vsebine z izvirniki, napisanimi v drugem jeziku, ki ga jezikovni strokovno-tehnični uslužbenec zna, ali pomoč pri tem delu, kot je ustrezno; 2. pomoč predsedujočemu delovni skupini pravnikov lingvistov pri konsolidaciji pripomb držav članic EU ter pisanje zapisnika med sestanki delovne skupine; 3. vsebinsko, organizacijsko in tehnično pomoč pravnikom lingvistom s pripravo in izvedbo predhodne revizije zakonodajnih aktov v jeziku ekipe, in sicer na podlagi predloge, ki jo pravnik lingvist, zadolžen za dokument, pripravi v jeziku pogajanj.
Konec PRILOGE I, kliknite tukaj, da se vrnete v glavno besedilo.